recursal/SuperWikiNEXT-32B huggingface dataset:
**उत्तराखण्ड का राज्य-चिह्न** अथवा **उत्तराखण्ड का प्रतीक-चिह्न**, उत्तराखण्ड सरकार की राजकीय मोहर है, जिसका उपयोग राज्य द्वारा सभी प्रकार के प्रशासनिक एवं राजकीय क्रियाकलापों में उत्तराखण्ड राज्य का प्रतिनिधित्व करने के लिये किया जाता है। इसे उत्तराखण्ड राज्य की स्थापना के समय दिनाँक ९ नवम्बर २००० को राज्य की नवगठित अन्तरिम सरकार द्वारा अधिकृत किया गया था।

विवरण
-----

उत्तराखण्ड का राज्य-चिह्न श्वेत पृष्ठभूमि एवं नीली परिधि सहित चार जलधाराओं से युक्त हीरे के आकार वाला प्रतीक-चिह्न है, जिसे हिमालय पर्वत के शिखरों द्वारा सहारा देते हुए दर्शाया गया है।
इसके ऊपरी भाग पर बनी कलग़ी में लाल पृष्ठभूमि युक्त भारत का राष्ट्रीय चिह्न, अशोक की लाट आकृत है, जिसके नीचे संस्कृत में भारत का राष्ट्रीय उद्घोष, सत्यमेव जयते संलग्न है।
राज्य-चिह्न के निचले भाग पर नीले रंग में "उत्तराखण्ड राज्य" अंकित है।

प्रतीकात्मकता
-------------

राज्य-चिह्न के ऊपरी भाग में दर्शायी गयी लाल रंग की पृष्ठभूमि, उत्तराखण्ड राज्य आन्दोलन के दौरान शहीद हुए राज्य आन्दोलनकारियों के रक्त की प्रतीक है।
श्वेत रंग की पृष्ठभूमि शान्तिप्रिय प्रकृति वाले उत्तराखण्डवासियों की प्रतीक है।
पर्वतशिखर हिमालयी राज्य की भौगोलिक एवं पारस्थितिक प्रकृति को दर्शाता है तथा चार जलधारायें गंगा को दर्शाती हैं।
नीला रंग राज्य की पवित्र नदियों के शुद्ध जल का प्रतीक है।

सन्दर्भ
-------

1. ↑  "उत्तराखण्ड सरकार (राजकीय जालपृष्ठ)". मूल से 14 जून 2011 को पुरालेखित. अभिगमन तिथि 20 फ़रवरी 2016.
2. ↑  रौतेला, जगमोहन (2003). *उत्तरांचल राज्य के प्रतीक चिन्ह*. देहरादून: विनसर पब्लिकेशन कम्पनी देहरादून. पृ॰ 55. आई॰ऍस॰बी॰ऍन॰ 81-86844-05-8.
उत्तरायणी मेला उत्तरांचल राज्य के बागेश्वर शहर में आयोजित होता है। तहसील व जनपद बागेश्वर के अन्तर्गत सरयू गोमती व सुष्प्त भागीरथी नदियों के पावन सगंम पर उत्तरायणी मेला बागेश्वर का भव्य आयोजन किया जाता है। मान्यता है कि इस दिन सगंम में स्नान करने से पाप कट जाते हैं बागेश्वर दो पर्वत शिखरों की उपत्यका में स्थित है इसके एक ओर नीलेश्वर तथा दूसरी ओर भीलेश्वर शिखर विद्यमान हैं बागेश्वर समुद्र तट से लगभग 960 मीटर की ऊचांई पर स्थित है।

सुविधाएं
--------

मेला बागेश्वर शहर में आयोजित क्षेत्र में शहर होने के कारण मूलभूत सभी सुविधाएं अपलब्ध है। यहाँ पर होटल रेस्टोरेन्ट पी.सी.ओ. बैक, पोस्ट आफिस पेट्रोल पम्प बाजार आदि की सुविधाएं उपलब्ध है।

कार्यक्रम
---------

उत्तरायणी मेला सम्पूर्ण कुमायुं का प्रसिद्ध मेला है। मेला अवधि में संगम तट पर दूर-दूर से श्रद्धालु, भक्तजन आकर मुडंन, जनेंऊ सरंकार, स्नान पूजा अर्चना करते हैं तथा पुण्य लाभ कमाते है विशेषकर मकर संक्रान्ति के दिन प्रातःकाल से ही हजारों की संख्या में स्त्री पुरूष बच्चे बूढें महिलाऐ संगम में डुबकी लगाते हैं। मान्यता है कि वर्ष में सूर्य छः माह दक्षिणायन में व छः माह उत्तरायण में रहता है। मकर संक्रान्ति से सूर्य उत्तरायण में प्रवेश करता है इस समय संगम में डुबकी लगाने से सारे पाप धुल जाते हैं। 
मेला अवधि में बाहर से आये हुए कलाकारों द्वारा विशेष नाटकों का आयोजन होता है स्थानीय कलाकारों द्वारा सांस्कृतिक कार्यक्रमों के दौरान स्थानीय संस्कृति का प्रदर्शन किया जाता हैं। दिन में शैक्षिणिक संस्थानों के बालक बालिकाओं द्वारा कार्यक्रम प्रस्तुत किये जाते हैं।

आवागमन
------

मेला शहर में आयोजित होने के कारण मोटर मार्गों से जुडा हुआ है पहाड़ी क्षेत्र होने के कारण यहाँ आवागमन कार, टैक्सी व बसों द्वारा किया जाता है। यहाँ से कौसानी 40 कि.मी.बैजनाथ, 24 कि.मी. ग्वालदम 40 कि.मी. अल्मोड़ा 7.3 कि.मी. हल्द्वानी 160 कि.मी. पिथौरागढ 130 कि.मी. कपकोट 25 कि.मी.की दूरी पर मोटर मार्गों से जुडे हुए है यहाँ से समीपतम रेलवे स्टेशन 156 कि.मी.काठगोदाम तथा समीपतम एयरपोर्ट पंतनगर 190 कि.मी.है।

श्रृद्धालु वपर्यटक
------------------

उत्त्रायणी मेला बागेश्वर कुमायुं का प्रसिद्ध व प्राचीनतम मेला है। यहाँ पर खरीद फरोख्त हेतु व्यापारी पर्यटक, श्रृद्धालु धारचूला, पिथौरागढ, अल्मोड़ा, लोहाघाट, चम्पावत, गढवाल, बरेली, बदायुं, रामपुर, मुरादाबाद, नजीबाबाद, दिल्ली व उत्तर प्रदेश के अन्य स्थलों से आते है श्रृद्धालु दर्शनार्थी पर्यटक हजारों की संख्या में भाग लेते हैं।

कैसे पहुँच
----------

बागेश्वर राज्य के अन्य मुख्य शहरों से सड़क मार्ग से जुडा है। बस, टैक्सी तथा अन्य स्थानीय यातायात की सुविधायें उपलब्ध है। 

* निकटतम रेलवे स्टेशन काठगोदाम 180 कि.मी.
* निकटतम हवाई अड्डा पंतनगर 206 कि॰मी॰ (वर्तमान में नियमित हवाई सेवायें उपलब्ध नहीं है)

==इन्हें भी देखें=जय गड़वाल

सन्दर्भ
-------

* सिंह, दिगपाल (१६ जनवरी २०१५). "उत्‍तरायणी की रौनक देखनी हो तो उत्‍तराखंड आएं". नई दिल्ली: आज तक. मूल से 1 दिसंबर 2017 को पुरालेखित. अभिगमन तिथि २३ नवम्बर २०१७.

* उपाध्याय, गणेश (१२ जनवरी २०१८). "तीन मुख्यमंत्रियों की घोषणा के बाद भी नहीं मिला राज्य मेले का दर्जा". बागेश्वर: अमर उजाला. मूल से 19 जनवरी 2018 को पुरालेखित. अभिगमन तिथि १९ जनवरी २०१८.
कक्षीय राशियों का जिनमें से एक उपमन्द कोणांक (ω, argument of periapsis)
खगोलशास्त्र में **उपमन्द कोणांक** (argument of periapsis), जो ω के चिह्न द्वारा दर्शाया जाता है, किसी कक्षा (ऑरबिट) में परिक्रमा कर रही वस्तु की कक्षीय राशियों में से एक है।

विवरण
-----

यदि किसी परिक्रमा करती वस्तु का उपमन्द कोणांक 0° है तो उसका अर्थ है कि उस वस्तु का केन्द्रीय वस्तु से सबसे समीपी बिन्दु ठीक तब होता है जब वह सन्दर्भ समतल को दक्षिण-से-उत्तर दिशा में पार करे। 90° का अर्थ है कि दोनों वस्तुओं का सबसे समीपी स्थान वहाँ है जहाँ परिक्रमा करती वस्तु सन्दर्भ समतल से ऊपर सबसे उत्तरी बिन्दु पर है। 180° उपमन्द कोणांक का मतलब है कि वस्तुओं का सबसे समीपी स्थान वहाँ है जब परिक्रमा करती वस्तु सन्दर्भ समतल को उत्तर-से-दक्षिण दिशा में पार करे।

उपमन्द कोणांक को अगर आरोही ताख के रेखांश (longitude of the ascending node) में जोड़ा जाए तो उपमन्द रेखांश (longitude of the periapsis) नामक राशि प्राप्त होती है।

इन्हें भी देखें
---------------

* मन्द
* कक्षीय राशियाँ
* उपसौर और अपसौर
* आरोही ताख का रेखांश

सन्दर्भ
-------

1. ↑  "Eshbach's Handbook of Engineering Fundamentals," Ovid Wallace Eshbach and Byron D. Tapley, John Wiley & Sons, 1990, ISBN 9780471890843, *... Three Euler angles, the inclination i, the longitude of the ascending node Ω, and the argument of periapsis ω, are used to specify the spatial orientation of the orbit ...*
कुल समय के जितने भाग के लिए कोई वस्तु या मशीन सक्रिय अवस्था में रहती है उसे **उपयोगिता अनुपात** (duty cycle या duty ratio या duty factor) कहते हैं। उदाहरण के लिए, २४ घण्टे में कोई मोटर ६ घण्टे चालू रहती है और शेष समय बन्द रहती है तो उसका उपयोगिता अनुपात ६/२४ = १/४ या ०.२५ है। उपयोगिता अनुपात का प्रयोग किसी भी क्षेत्र में किया जा सकता है किन्तु प्रायः वैद्युत युक्तियों में अधिक होता है, जैसे स्विचिंग पावर सप्लाई में।

किसी आयताकार वेवफॉर्म वाले पल्स के सन्दर्भ में **उपयोगिता अनुपात** {\displaystyle D} उस पल्स की अवधि (**{\displaystyle \tau }**) और उसके आवर्तकाल (**{\displaystyle \mathrm {T} }**) के अनुपात के बराबर होता है। इस एनिमेशन में आयताकार पल्स का उपयोगिता अनुपात परिवर्तित होते हुए दिखाया गया है।

परिभाषा
-------

उपयोगिता अनुपात की परिभाषा
जब कोई घटना आवर्ती हो तो उस घटना का उपयोगिता अनुपात उस घटना की अवधि तथा उस घटना के आवर्तकाल के अनुपात के बराबर होती है।

उपयोगिता अनुपात {\displaystyle D={\frac {\tau }{\mathrm {T} }}\,}
जहाँ

{\displaystyle \tau } वह समयावधि है जब तक वह क्रिया हो रही हो।
{\displaystyle \mathrm {T} } वह काल (समय) जिसके बाद वह क्रिया अपने आप को दुहराती है (अर्थात् आवर्तकाल)

सामान्यीकृत परिभाषा
-------------------

उपयोगिता अनुपात की सामान्य परिभाषा
उपर्युक्त परिभाषा के अनुसार आयताकार पल्स वाले वेवफॉर्म की उपयोगिता अनुपात आसानी से निकाला जा सकता है किन्तु आवर्ती वेवफॉर्म किसी भी रूप के हो सकते हैं। इसलिए उपयोगिता अनुपात की सामान्य परिभाषा करना जरूरी है।

किसी वेवफॉर्म के माध्य शक्ति तथा अधिकतम शक्ति के अनुपात को **उपयोगिता अनुपात** कहते हैं।. 

यदि कोई संकेत, समय के फलन के रूप में, निम्नलिखित वेवफॉर्म द्वारा परिभाषित हो,

{\displaystyle \ f(t)}
तो उसकी ताक्षणिक शक्ति निम्नलिखित फलन के अनुसार बदलेगी:

{\displaystyle P(t)=\left[f(t)\right]^{2}}
यदि फलन का आवर्तकाल *T* हो तो माध्य शक्ति,

{\displaystyle P\_{s}={\frac {1}{T}}\int \limits \_{0}^{T}{P(t)\operatorname {d} t}\quad \quad P\_{s}={\frac {1}{T}}\int \limits \_{0}^{T}{\left[f(t)\right]^{2}\operatorname {d} t}}
अधिकतम शक्ति का मान निम्नलिखित सूत्र से दिया जा सकता है:

{\displaystyle P\_{0}=\left[f\_{\max }\left(t\right)\right]^{2}}
अतः उपयोगिता अनुपात का मान निम्नलिखित होगा:

{\displaystyle k\_{w}={\frac {P\_{s}}{P\_{0}}}}
{\displaystyle k\_{w}={\frac {1}{TP\_{0}}}\int \limits \_{0}^{T}{P(t)\operatorname {d} t}}

उपयोगिता अनुपात की गणना का उदाहरण
---------------------------------

ऋजुकृत (रेक्टिफायड) साइन वेव 
पूर ऋजुकृत (rectified) साइन तरंग का समीकरण यह है:

{\displaystyle P(t)=P\_{0}\left|\sin(\omega t+\phi )\right|}
जहाँ

*ω* = π/*T* - कोणीय वेग
*φ* - कला (phase)
इसकी औसत शक्ति,

{\displaystyle P\_{s}={\frac {P\_{0}}{T}}\int \limits \_{0}^{T}{\left|\sin(\omega t+\phi )\right|\operatorname {d} t}}
{\displaystyle P\_{s}=-{\frac {P\_{0}}{T}}\cdot \left.{\frac {1}{\omega }}\cos(\omega t+\phi )\right|\_{0}^{T}}
{\displaystyle P\_{s}=-{\frac {P\_{0}}{T}}\cdot {\frac {T}{\pi }}\left(-2\right)={\frac {2P\_{0}}{\pi }}}
अतः उपयोगिता अनुपात (=Ps/P0)

{\displaystyle k\_{w}={\frac {2}{\pi }}\approx 0,637}

सन्दर्भ
-------

1. ↑  "555 timer" Archived 2011-09-03 at the Wayback Machine, *Doctronics*, accessed 2011-03-23
2. ↑  W artykule o mocy na enWiki
**यलगार** 1992 में बनी हिन्दी भाषा की एक्शन फ़िल्म है। इसका निर्देशन और निर्माण फ़िरोज़ ख़ान ने किया जिसकी मुख्य भूमिका में वो स्वयं और संजय दत्त, नगमा, कबीर बेदी, मनीषा कोइराला, मुकेश खन्ना और विकी अरोड़ा हैं। इसके गीत लोकप्रिय रहे थे।

संक्षेप
-------

बचपन के दोस्त दुश्मन बन गए जब उनमें से एक, महेंद्र अश्विनी कुमार (मुकेश खन्ना) अतिरिक्त पुलिस आयुक्त बना और अन्य राज प्रताप सिंघल (कबीर बेदी) एक तस्कर बन गया। महेंद्र के दो बेटे हैं- राजेश और ब्रजेश जो भी पुलिस अधिकारी हैं। जबकि दूसरी ओर राज के भी दो बेटें हैं;- विशाल (संजय दत्त) जो अपने पिता के व्यवसाय को विकसित करने में मदद करता है और विकी जो गैराज में रोजगार पाता है। 

जब महेंद्र के गुंडे में से एक ने ब्रजेश की हत्या कर दी तो राजेश अपने भाई की मौत का बदला लेने की कसम खाता है। चाहे इसके लिए उसे भले ही कानून अपने हाथों में लेना पड़े। ब्रजेश की मृत्यु के बाद उसकी विधवा पत्नी कौशल्या और एक बेटी मेघना (मनीषा कोइराला) अकेली रह जाती है। मेघना और विकी दोनों की साथ मुलाकात होती है और दोनों प्यार में पड़ जाते हैं। कुमार विकी के परिवार की पृष्ठभूमि से अनजान होते हुए उसे अपनी सहमति दे देता है। 

फिर महेंद्र को पुलिस आयुक्त के रूप में पदोन्नति दी जाती है। इसे सिंघल सहन नहीं कर पाता है और महेंद्र की हत्या के लिए अपने एक और गुंडे को भेजता है। राज पुलिस और सरकारी अधिकारियों से बचने के लिए अपनी पत्नी, बेटे, बहू अनु (नगमा) के साथ दुबई चला जाता है। उसने राजेश के क्रोध से अपनी सुरक्षा सुनिश्चित करने के लिए मेघना का अपहरण भी कर लिया है। मेघना को यह पता चलता है कि विकी वास्तव में राज का दूसरा पुत्र है और अब उसने अपना असली रंग दिखाना शुरू कर दिया है।

मुख्य कलाकार
------------

* फ़िरोज़ ख़ान - राजेश अश्विनी कुमार
* संजय दत्त - विशाल सिंघल (निर्दयी अपराधी)
* कबीर बेदी - राज प्रताप सिंघल
* मनीषा कोइराला - मेघना कुमार
* नगमा - अनु सिंघल
* मुकेश खन्ना - महेन्द्र अश्विनी कुमार
* विकी अरोड़ा - विकि मल्होत्रा / सिंघल
* विश्वजीत प्रधान - जयचंद
* दीप्ती नवल - सुनीता
* माया अलग - भारती सिंघल
* नीना गुप्ता - कौशल्या कुमार

संगीत
-----

सभी गीत सुदर्शन फाकिर और अज़ीज़ कैसी द्वारा लिखित; सारा संगीत चन्नी सिंह द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आखिर तुम्हें आना है" | उदित नारायण, सपना मुखर्जी | 4:59 |
| 2. | "दिल दिल दिल" | चन्नी सिंह, सपना मुखर्जी | 5:08 |
| 3. | "है दिल में लगन" | मोहम्मद अज़ीज़, नितिन मुकेश, सुरेश वाडकर | 6:57 |
| 4. | "हो जाता है कैसे प्यार" | कुमार सानु, सपना मुखर्जी | 5:40 |
| 5. | "कौन सी बात है" | उदित नारायण, कविता कृष्णमूर्ति | 5:51 |
| 6. | "कोई पिछले जनम किये" | उदित नारायण, कविता कृष्णमूर्ति | 5:01 |
| 7. | "शहर में गाँव में" | कुमार सानु | 5:13 |
| 8. | "तेरी चुन्नी पे सितारे" | उदित नारायण, कविता कृष्णमूर्ति | 6:51 |

बाहरी कड़ियाँ
-------------

* *य़लगार*  इंटरनेट मूवी डेटाबेस पर
***मैं ऐसी क्यों हूँ*** एक हिंदी टेलीविजन धारावाहिक है जो 8 अक्टूबर 2007 से 22 अगस्त 2008 तक दुनिया भर में सहारा वन चैनल पर दिखाया गया था। यह एक मध्यमवर्गीय लड़की संजना पाटिल की कहानी पर आधारित है, जो एक पारंपरिक परिवार में पैदा होने के बावजूद जीवन के प्रति आधुनिक दृष्टिकोण रखने वाली एक मजबूत इरादों वाली लड़की है। इसे सप्ताह के दिनों में रात 8:30 बजे दिखाया जाता था।

कथानक
-----

संजना पाटिल, जिनके पास कल्पनाशक्ति और हास्य की अद्भुत समझ है। एक मध्यम वर्गीय संयुक्त परिवार में जन्म लेने के बावजूद वह अपने विचारों में आधुनिक हैं। किसी भी आम भारतीय परिवार की तरह, संजना का परिवार भी उस पर शादी करने का दबाव डालता है क्योंकि उसकी उम्र 30 के करीब है। लेकिन संजना को अपने बचपन के दोस्त सिद्धार्थ से प्यार हो गया है, जो अमेरिका में रहकर अपनी आगे की पढ़ाई कर रहा है और उससे शादी करने का इंतजार कर रहा है।

किसी भी अन्य प्रेम कहानी की तरह, इस कहानी में भी मोड़ आता है जब संजना को पता चलता है कि वह जिस आदमी (सिद्धार्थ) से प्यार करती है उसकी शादी उसके बॉस अनुराधा से हो चुकी है। अब, वह पूरी तरह से टूट चुकी है और सच्चाई का सामना करने में असमर्थ है। वह काफी हद तक यह जानना चाहती है कि सिद्धार्थ ने अपना वादा तोड़कर किसी और से शादी क्यों की और वह उस आदमी का सामना कैसे करेगी जिससे वह प्यार करती थी, जिसने अब किसी और से शादी कर ली है।

कलाकार
------

* संजना पाटिल के रूप में नाज़नीन पटेल
* संजना के मंगेतर राहुल ओबेरॉय के रूप में आमिर दलवी
* खालिद सिद्दीकी सिद्धार्थ के रूप में, अनुराधा के पति और संजना के बचपन के दोस्त/प्रेमी
* सिद्धार्थ की पत्नी अनुराधा के रूप में अनोखी श्रीवास्तव
* श्री ओबेरॉय, बिल्डर के रूप में मोहन भंडारी
* पुष्पा के रूप में सविता प्रभुणे, संजना की माँ
* अनुराधा के दोस्त विक्की मेहता के रूप में अमित डोलावत
* संजना के मंगेतर विक्रम के रूप में विशाल पुरी

बाहरी कड़ियाँ
-------------

* सहारा वन पर मैं ऐसी क्यों हूं
जम्मू-कश्मीर का मार्तण्ड मंदिर का दृष्य ; यह चित्र सन् १८६८ में जॉन बर्क ने लिया था
**ललितादित्य मुक्तापीड** (राज्यकाल 724-761 ई) कश्मीर के कार्कोट राजवंश के सम्राट थे। उनके काल में कश्मीर का विस्तार मध्य एशिया और बंगाल तक पहुंच गया। उन्होने अरब के मुसलमान आक्रान्ताओं को सफलतापूर्वक दबाया तथा तिब्बती सेनाओं को भी पीछे धकेला। उन्होने राजा यशोवर्मन को भी हराया जो हर्ष का एक उत्तराधिकारी था। उनका राज्‍य पूर्व में बंगाल तक, दक्षिण में कोंकण तक पश्चिम में तुर्किस्‍तान और उत्‍तर-पूर्व में तिब्‍बत तक फैला था। उन्होने अनेक भव्‍य भवनों का निर्माण किया।

कार्कोट राजवंश की स्थापना दुर्लभवर्धन ने की थी। दुर्लभवर्धन गोन्दडिया वंश के अंतिम राजा बालादित्य के राज्य में अधिकारी थे। बलादित्य ने अपनी बेटी अनांगलेखा का विवाह एक सुन्दर लेकिन गैर-शाही व्यक्ति कायस्थ दुर्र्लभवर्धन के साथ किया।

प्रसिद्ध इतिहासकार आर सी मजुमदार के अनुसार ललितादित्य ने दक्षिण की महत्वपूर्ण विजयों के पश्चात अपना ध्यान उत्तर की तरफ लगाया जिससे उनका साम्राज्य काराकोरम पर्वत शृंखला के सूदूरवर्ती कोने तक जा पहुँचा।

साहस और पराक्रम की प्रतिमूर्ति सम्राट ललितादित्य मुक्तापीड का नाम कश्मीर के इतिहास में सर्वोच्च स्थान पर है। उसका सैंतीस वर्ष का राज्य उसके सफल सैनिक अभियानों, उसके अद्भुत कला-कौशल-प्रेम और विश्व विजेता बनने की उसकी चाह से पहचाना जाता है। लगातार बिना थके युद्धों में व्यस्त रहना और रणक्षेत्र में अपने अनूठे सैन्य कौशल से विजय प्राप्त करना उसके स्वभाव का साक्षात्कार है। ललितादित्य ने पीकिंग को भी जीता और 12 वर्ष के पश्चात् कश्मीर लौटा।

कश्मीर उस समय सबसे शक्तिशाली राज्य था। उत्तर में तिब्बत से लेकर द्वारिका और उड़ीसा के सागर तट और दक्षिण तक, पूर्व में बंगाल, पश्चिम में विदिशा और मध्य एशिया तक कश्मीर का राज्य फैला हुआ था जिसकी राजधानी प्रकरसेन नगर थी। ललितादित्य की सेना की पदचाप अरण्यक (ईरान) तक पहुंच गई थी।

इन्हें भी देखें
---------------

* कश्मीर का इतिहास

बाहरी कड़ियाँ
-------------

* कश्मीर की खड्ग
* Brave Emperor Lalitaditya
* Lalitaditya Muktapida: An omnipotent Indian



1. ↑  Jameel, Yusuf (2018-08-16). "Shiva's abode in Kashmir lies in a shambles". *Deccan Chronicle* (अंग्रेज़ी में). अभिगमन तिथि 2022-06-03.
2. ↑  "मार्तण्ड सूर्य मंदिर". *Drishti IAS* (अंग्रेज़ी में). अभिगमन तिथि 2022-06-03.
3. ↑  "DNA ANALYSIS: कश्मीर के मार्तंड सूर्य मंदिर की 500 साल पुरानी गवाही, मुस्लिम शासकों ने ऐसे तोड़ा मंदिर". *Zee News Hindi*. अभिगमन तिथि 2021-08-30.
4. ↑
**उरुभंग** (संस्कृत: ऊरुभंगम्), (अक्षरशः अर्थ- "घुटनों का टूटना"), भास द्वारा लिखा गया संस्कृत नाटक है। यह २री से ३री शताब्दी ईसवी के बीच लिखा गया। यह सुप्रसिद्ध महाकाव्य महाभारत पर आधारित है। उरुभंग भीम व दुर्योधन के युद्ध के दौरान व उसके बाद के दुर्योधन के चरित्र पर केन्द्रित है। यद्यपि उरुभंग की केन्द्रीय पटकथा वही है जो महाभारत में है, परन्तु भास द्वारा कुछ परिप्रेक्ष्यों को बदल दिये जाने से कथा का निरूपण बदल गया है। इनमें सबसे चरम बदलाव है- भास द्वारा दुर्योधन का चित्रण, जो कि महाभारत में एक खलनायक की तरह दिखता है, परन्तु उरुभंग में अपेक्षाकृत ज्यादा मानवीयगुणोपेत दिखाया गया है। जबकि संस्कृत नाट्य में दुःखान्त नाटक दुर्लभ होते हैं, भास द्वारा कथा का दुर्योधन वाला पक्ष प्रदर्शित करना इस कथा में दुःखान्तकीय तत्त्व डाल देता है।

सारांश
------

चित्र:Bima-kl.jpg भीम का एक चित्र
उरुभंग प्रसिद्ध महाकाव्य महाभारत से कुछ भिन्न है। जबकि मूल ग्रन्थ में दुर्योधन खलनायक है, उरुभंग में वह एक अलग प्रकाश में दिखाया गया है। हालाँकि उसके मूल बुरे कार्यों से उसे बख्शा नहीं गया है, परन्तु उसे नायकीय गुणों से युक्त चरित्र की तरह दिखाया गया है। यह नाटक उसकी मृत्यु के पहले होने वाली घटनाओं पर केंद्रित है; जब दुर्योधन अपने भूतकाल पर पछताता है, अपने परिवार के साथ सहानुभूति का रुख कर लेता है, तथा युद्ध की व्यर्थता का अनुभव करता है।

नाटक की शुरुआत में तीन सैनिक होते हैं, जो कि कौरव व पांडवों के बीच युद्ध पर आश्चर्य से देख रहे होते हैं। वे अपने समक्ष दृश्य को गहन विशदता के साथ वर्णन करते हैं, वे बारी बारी से वर्णन तथा उसपर विस्मयाभिव्यक्ति करते जाते हैं। जैसे जैसे वे युद्धक्षेत्र में चलते हैं, वे मँझले पांडव भीम तथा कौरव दुर्योधन के बीच युद्ध तक पहुँच जाते हैं। 

 दुर्योधन का एक चित्र
फिर वे सैनिक भीम-दुर्योधन युद्ध का वर्णन करने लगते हैं। दर्शकगण यह युद्ध पूर्णतया इन तीन सैनिकों के वर्णन के माध्यम से देख रहे हैं। अन्ततः भीम दुर्योधन के अविरत प्रहारों से गिर पड़ता है। दुर्योधन भीम को मारने से इसलिए रुक जाता है कि वह भूमि पर पड़ा है, जबकि वह भीम द्वारा नियम लाँघने से अपने घुटने तुड़वा बैठता है।

सन्दर्भ
-------

1. ↑  खान, ए.आर. "Productions - Urubhangam." सेन्टर फ़ॉर एशियन् थिएटर्. 2004. CAT. 13 जुलाई 2008 < Archived 2011-07-25 at the Wayback Machine>
2. ↑  जी.के. भट के *"Two Plays of Tragic Design and Tragic Intent."* मुम्बई, भारत, से. पॉपुलर प्रकाश प्राइवेट लि. 1974. पृ.70
3. ↑  जी.के. भट के *"Two Plays of Tragic Design and Tragic Intent."* मुम्बई, भारत, से. पॉपुलर प्रकाश प्राइवेट लि. 1974. पृ.72
4. ↑  जी.के.भट के *"Two Plays of Tragic Design and Tragic Intent."* मुम्बई, भारत, से। पॉपुलर प्रकाश प्राइवेट लि. 1974. पृ.89
5. ↑  जी.के.भट की *"Two Plays of Tragic Design and Tragic Intent."*मुंबई, भारत से। पॉपुलर प्रकाश प्राइवेट लि. 1974. पृ.69
सन् १८७२ में छपा मिर्ज़ा सौदा की कुल्लियात का अंग्रेज़ी अनुवाद
**कुल्लियात** (उर्दू: کلیات‎‎) शायरी में किसी शायर की रचनाओं के संग्रह को कहते हैं। मसलन ग़ालिब की ग़ज़लों और नज्मों के संकलन को 'कुल्लियात-ए-ग़ालिब' कहा जाता है। यह शब्द 'कुल' से आया है, यानि शायर का 'कुल' काम इस संग्रह में मौजूद होना चाहिए, लेकिन वास्तव में अगर शायर की कुछ-बहुत रचनाएँ भी उसमें सम्मिलित हों तो उसे कुल्लियात ही कहा जाएगा।

पुराने ज़माने में कभी-कभी यह शब्द शायरी के अलावा और सन्दर्भों में भी प्रयोग हुआ करता था। उदाहरण के लिए अगर किसी पुस्तक में चिकित्सा (अरबी में 'तिब्ब') के बारे में बहुत कुछ लिखा हो तो उसे 'कुल्लियात-ए-तिब्बी' कह दिया जाता था। यही शब्द बिगड़कर अंग्रेज़ी में भी 'कॉलिजॅट' (Colliget) के रूप में आ गया।

इन्हें भी देखें
---------------

* दीवान (शायरी)
* शायरी

सन्दर्भ
-------

1. ↑  A History of Medicine: Byzantine and Islamic medicine Archived 2012-05-29 at the Wayback Machine, Plinio Prioreschi, Horatius press, 2001, ISBN 978-1-888456-04-2, *... The word Colliget has no relation to the Latin colligere ('to gather together,' ; 'to collect'); it is simply a corruption of kulliyat, which means here 'generalities', that is, generalities of medicine ...*
**सरदार हेम सिंह भील** एक देशप्रेमी सरदार थे। वे बाड़मेर के एक मजबूत सरदार थे। भील ने अपने लोगो के बीच मजबूत पकड़ बना रखी थी। बाड़मेर के पहाड़ी इलाके के नजदीक ही पाकिस्तानी घुसपैठ कर रहे थे, पूरे देश में भय का माहौल था, भारतीय सेना भी पहाड़ी इलाके तक पहुंच नहीं पा रही थी। ऐसे समय में भारत के वीर सरदार हेम सिंह ने वो कर दिखाया जो कोई सोच नहीं सकता ।

सरदार हेम सिंह ने पहाड़ी इलाके के लोगों को इकट्ठा किया, लोगो में युद्ध करने का जोश भर दिया। पाकिस्तानियों के पास ऑटोमैटिक बंदूके और तोपे थी। वही भीलों ने इस देश के रक्षा के लिए सभी लोगो को एकजुट कर पाकिस्तानियों की तोपो का जवाब अपने जुगाड से दिया, भील लोगो ने धनुष- बाण और पुरानी बंदूके थी। भील सरदार हेम सिंह और उनके साथ कई लोग पाकिस्तानियों से युद्ध करते रहे। पहाड़ों पर घमासान युद्ध छिड़ा था, इस बात की जानकारी वहां के अध्यापक सुरेश ने 15 मिल चलकर आर्मी को दी तब आर्मी । तब तक भील बहादुरी से युद्ध करते रहे , कई जाबाज भील योद्धा इस देश के लिए शहीद हो गए । भील सरदार हेम सिंह ने अपने लोगो को बचाया भी और पाकिस्तानियों को इस देश में घुसने भी नहीं दिया।

संदर्भ
------

1. 1 2  भारत के रण वीर बांकुरे
2. ↑  *Yudh-Morchon Ki Kahani*. Atmaram & Sons.
दिव्या सिंह
**दिव्या सिंह** (जन्म-२६ जुलाई,१९८२) भारतीय महिला बास्केटबॉल टीम की पूर्व कप्तान हैं। २००६ के मेलबर्न राष्ट्रमंडल खेलों में सिंह ने भारतीय महिला बास्केटबॉल टीम का नेतृत्व किया। उन्हें अपने खेल कौशल, नेतृत्व गुणों, शैक्षिक शक्ति और व्यक्तित्व के लिए जाना जाता है। वर्ष २००८ से २०१० में डेलावेयर विश्वविद्यालय, नेवार्क, से में खेल प्रबंधन किया है और यूडी (डेलावेयर युनिवेर्सिटी) में सहायक महिला बास्केटबॉल कोच के रूप में काम किया है। वह अंडर १६ भारतीय पुरुषों की बास्केटबॉल टीम के सहायक कोच थे जिन्होंने वियतनाम में २०११ में भाग लिया था। वह भारतीय पुरुष टीम के सहायक कोच थे, जब भारत ने गोवा में लुसफोनी खेलों में कांस्य पदक जीता था। वह १७ वीं एशियाई खेलों की इनचान २०१४ में भारतीय राष्ट्रीय महिला बास्केटबॉल टीम के सहायक कोच के रूप में भी शामिल थीं। 
वह एमटीएनएल, दिल्ली में काम करती हैं। वह वाराणसी के बास्केटबॉल परिवार से सम्बन्ध रखती हैं जिसमे उनकी ५ में से ४ बहने या तो बास्केटबाल खेल चुकी हैं या राष्ट्रीय टीम में खेल रही हैं। उनकी बहन प्रशांति, आकांक्षा और प्रतिमा ने भारतीय राष्ट्रीय महिला बास्केटबॉल टीम का प्रतिनिधित्व किया है। आकांक्षा सिंह टीम की वर्तमान कप्तान है, और एक बहन प्रियंका सिंह एनआईएस बास्केटबॉल के कोच हैं।

अंतर्राष्ट्रीय खेल उपलब्धियां
-----------------------------

1. ३ से १० जून २००७, इनचान, दक्षिण कोरिया - फिबा एशिया चैम्पियनशिप फॉर विमेन में पूल-बी में विजेता
2. १५ से २६ मार्च २००६, मेलबोर्न (ऑस्ट्रेलिया) कप्तान के रूप में राष्ट्रमंडल खेल में

पुरस्कार और उपलब्धियां
----------------------

1. २००२ सर्वश्रेष्ठ खिलाड़ी (वरिष्ठ यूपी स्टेट चैंपियनशिप)
2. आउटस्टैंडिंग प्लेयर पुरस्कार (लखनऊ बास्केटबाल एसोसिएशन)
3. २००४ सेंचुरी स्पोर्ट्स अवार्ड

सन्दर्भ
-------

1. ↑  "संग्रहीत प्रति". मूल से 5 मार्च 2017 को पुरालेखित. अभिगमन तिथि 25 मई 2017.
**चिड़िया** भारतीय राज्य राजस्थान के बालोतरा जिला के गिड़ा तहसील का के गाँव है।

```
   चिड़िया गाँव का पिनकोड 344034 है। यह गिड़ा तहसील मुख्यालय से 18 किमी दूर तथा बालोतरा जिला मुख्यालय से 45 किमी दूर स्थित है।
```

जनसांख्यिकी
-----------

भारत की 2011 की जनगणना 2011 के अनुसार चिड़िया गांव में कुल 232 परिवार निवास करते हैं। चिड़िया की कुल जनसंख्या 1,205 है जिसमें से 637 पुरुष और 568 महिलाएं हैं, इस प्रकार चिड़िया का औसत लिंग अनुपात 892 है।

```
चिड़िया गांव में 0-6 वर्ष आयु वर्ग के बच्चों की जनसंख्या 248 है जो कुल जनसंख्या का 21% है।  0-6 वर्ष की आयु के 139 पुरुष बच्चे और 109 महिला बच्चे हैं।  इस प्रकार 2011 की जनगणना के अनुसार चिड़िया का बाल लिंग अनुपात 784 है जो चिड़िया गांव के औसत लिंग अनुपात (892) से कम है।
```

```
2011 की जनगणना के अनुसार, चिड़िया की साक्षरता दर 48.2% है।  इस प्रकार बाड़मेर जिले के 45.6% की तुलना में चिड़िया गाँव की साक्षरता दर अधिक है।  चिड़िया गांव में पुरुष साक्षरता दर 64.66% और महिला साक्षरता दर 30.28% है।
```

सन्दर्भ
-------

1. ↑  "Chiriya Village Population, Caste - Baytoo Barmer, Rajasthan - Census India". *www.censusindia.co.in* (अंग्रेज़ी में). मूल से 26 फ़रवरी 2023 को पुरालेखित. अभिगमन तिथि 2023-02-26.
**बैद्यनाथ** भारत का सबसे पुराना एवं सबसे लोकप्रिय आयुर्वेदिक औषधि निर्माता समूह है। इसका पंजीकृत कार्यालय कोलकाता में है। इस कंपनी के च्यवनप्राश, दशमूलारिष्ट, महानारायण तेल, चंद्रप्रभा वटी, महायोगराज गूगल आदि दवाओं की एक खास विश्वसनीयता है। वैद्यनाथ की खास दवाएँ, कासामृत, बीटा एक्स, कब्जहर तो लोगों की जुबान पर है।

1942 में भारत छोड़ो आंदोलन के समय वैद्यनाथ ने एक नारा दिया था - 

*देश की मिट्टी, देश की हवा,* 
*देश का पानी, देश की दवा ॥*
बैद्यनाथ अभी पूरी दुनिया में फैला है। इसका अंदाजा इसी बात से लगाया जा सकता है कि अमेरिका में इस कंपनी के 33 डीलर हैं। वहाँ डैलस में वैद्यनाथ का मुख्यालय है। यह कंपनी यूरोपीय देश इटली, जर्मनी व बेल्जियम आदि में भी निर्यात कर रही है।

श्री बैद्यनाथ आयुर्वेद भवन प्रा. लिमिटेड]] की स्थापना वर्ष 1918 पं रामदयाल जोशी ने किया था। इसके बाद उन्होने अपने भाइयों के साथ मिलकर विभिन्न स्थानों पर आयुर्वेदिक दवाओं का भारी मात्रा में उत्पादन आरम्भ कर दिया।

कोलकाता - 1921 ई में
पटना - 1940 में
झाँसी - 1941 में
नागपुर - 1942 में
प्रयागराज- 1958 में
यह कंपनी अभी 700 आयुर्वेदिक उत्पादों का निर्माता बन गई है। इसके पास अत्याधुनिक फैक्टरियाँ हैं और वहाँ पूरी तरह वैज्ञानिक पद्धतियों से काम होता है। दवा की गुणवत्ता ही इस कंपनी की पहचान है। कंपनी के पास भारत सरकार द्वारा स्वीकृत शोध केंद्र है जहाँ योग्य वैज्ञानिकों की टीम है। आयुर्वेद में वैद्यनाथ की विश्वसनीयता का यह पैमाना है कि यहाँ से आयुर्वेद पर छपने वाली पुस्तक आयुर्वेदिक मेडिकल कॉलेजों के पाठ्यक्रम में शामिल की जाती हैं।

इसके **आयुर्वेदिक सार संग्रह** में आयुर्वेदिक उत्पादों की सारी विधियाँ संकलित हैं। यह भारत सरकार द्वारा स्वीकृत फर्माकोपिया (दवा फॉरमुलेशन का संकलन) का हिस्सा है। पूरे देश में वैद्यनाथ आयुर्वेद के कॉलेज, अस्पताल व डिस्पेंसरियाँ हैं। आयुर्वेद के सर्वश्रेष्ठ शोधपत्र या पुस्तक लेखन के लिए बैद्यनाथ प्रतिवर्ष २ लाख रूपए का पुरस्कार प्रदान करता है।

बाहरी कड़ियाँ
-------------

* Baidyanath's Official Website
* Baidyanath's Website
**मारिया कैरी** (अंग्रेज़ी: Mariah Carey, जन्म २७ मार्च १९७०) एक अमरीकी गायिका, गीतकार, रेकॉर्ड निर्माता व अभिनेत्री है। उन्होंने अपना रिकॉर्डिंग करियर १९९० में कोलंबिया रेकॉर्ड्स के मुख्य टॉमी मोटोला के तहत शुरू किया और स्वयं शीर्षित अल्बम *मारिया कैरी* रिलीज़ किया। यह अल्बम मल्टी-प्लैटिनम बन गया और इसमें लगातार अमरीकी *बिलबोर्ड* हॉट १०० के शीर्ष रहे चार गीत शामिल थे। १९९३ में मोटोला से विवाह के बाद उन्होंने कई हीट रेकॉर्डों ने उनका स्थान कोलंबिया की सर्वाधिक कमाई वाली कला के रूप में स्थापित किया जिनमे *इमोशंस* (१९९१), *म्युज़िक बॉक्स* (१९९३) और *मेरी क्रिसमस* (१९९४) शामिल थे। उनके अल्बम *डेड्रीम* (१९९५) ने संगीत का इतिहास रचा जब उनका दूसरा गीत "वन स्वीट डे" जो बॉयज़ II मेन के साथ गया था, बिलबोर्ड हॉट १०० के शीर्ष स्थान पर सोलह हफ्तों तक बना रहा और आज तक अमरीकी चार्ट इतिहास का सबसे अधिक वक्त तक प्रथम क्रमांक पर रहने वाला गीत है। इस अल्बम की रिकॉर्डिंग के दौरान कैरी अपने पॉप मूल से हट कर धीरे-धीरे आरएंडबी और हिप हॉप पर आ गई। मोटोला से तलाक होने के बाद उनका यह बदलाव *बटरफ्लाई* (१९९७) में उभर कर सामने आया।

कैरी ने २००० में कोलंबिया छोड दिया और वर्जिन रेकॉर्ड्स के साथ रेकॉर्ड तोड़ने वाला $१०० मिलियन का करार किया। २००१ में कैरी *ग्लिटर* (२००१) फ़िल्म में नज़र आई। फ़िल्म की रिलीज़ से पहले उन्हें शारीरिक व मानसिक परेशानी का सामना करना पद और तनाव व थकान के चलते उन्हें अस्पताल में भर्ती किया गया। फ़िल्म की असफलता के बाद उन्हें $५० मिलियन देकर समझोता तोड़ दिया गया जिसके चलते उनके करियर में झुकाव आ गया। उन्होंने २००२ में आइलैंड रेकॉर्ड्स के साथ एक महंगे समझौते पर हस्ताक्षर किए और अपने असफल कार्यकाल के बाद *द एमैन्सिपेशन ऑफ़ मिमी* (२००५) के द्वारा पुनः शीर्ष संगीत चार्टों पर अपना स्थान अर्जित किया। इसका दूसरा एकल गीत "वि बिलोंग टुगेदर" उनके संगीत करियर का सर्वाधिक सफल गीत बन गया और इसे बाद में *बिलबोर्ड* द्वारा "दशक का गीत" नामित किया गया। कैरी पुनः *प्रिशियस* (२००९) फ़िल्म में दिखी। उनकी भूमिका को काफ़ी सराहा गया और उन्हें पाम स्प्रिंग्स अंतर्राष्ट्रीय फ़िल्म समारोह में "बढ़िया अभिनय का पुरस्कार" से सम्मानित किया गया।

अपने दो दशक के करियर में कैरी ने २०० मिलियन से अधिक रेकॉर्ड विश्वभर में बेचे है जो उन्हें सर्वाधिक बिकाऊ संगीत कलाकारों में से एक बनाता है।

सन्दर्भ
-------

1. ↑  "Recent Births Are Announced". *The Long-Islander*. Huntington, New York. April 10, 1969. पृ॰ 2साँचा:Hyphen3. मूल से 3 मार्च 2021 को पुरालेखित. अभिगमन तिथि February 16, 2021 – वाया NYS Historic Newspapers. Recent births at Huntington Hospital have been announced as follows 

... March 27 Mariah, Mr. and Mrs. Alfred Carey, Huntington `|quote=` में 108 स्थान पर line feed character (मदद)
2. ↑  "News". Mariah Carey. मूल से 6 मार्च 2012 को पुरालेखित. अभिगमन तिथि 2012-01-02.

बाहरी कड़ियाँ
-------------

* आधिकारिक जालस्थल
* इंटरनेट मूवी डेटाबेस पर मारिया कैरी
जियो फाइनेंशियल सर्विसेज भारत की एक वित्तीय सेवा प्रदान करने वाली कंपनी है, जो पहले रिलायन्स इण्डस्ट्रीज की एक उपकंपनी थी। इसने अपनी पहचान को स्वतंत्र बनाया और अगस्त 2023 में इसे भारतीय शेयर बाजार में पंजीकृत किया गया।  यह कंपनी विभिन्न वित्तीय सेवाएं, जैसे कि पेमेंट सोल्यूशन्स और बीमा, प्रदान करती है।

इतिहास
------

जियो फाइनेंशियल सर्विसेज पहले रिलायंस इंडस्ट्रीज के वित्तीय विभाग का अंग था। इसने एक विलय के माध्यम से अपने आप को एक अलग कंपनी के रूप में स्थापित किया, और उसके बाद में भारतीय शेयर बाजार में इसका पंजीकरण हुआ। रिलायंस इंडस्ट्रीज ने विलय योजना के अंतर्गत जियो फाइनेंशियल सर्विसेज को 15,500 करोड़ रुपये के नकद और लिक्विड एसेट्स सौंपे। इसके परिणामस्वरूप, जियो फाइनेंशियल सर्विसेज के पास 20,700 करोड़ रुपये की लिक्विड पूंजी हो गई। 

कंपनी को 21 अगस्त 2023 को भारतीय शेयर बाजारों में पंजीकृत किया गया था, लेकिन सितंबर 2023 में इसे बीएसई और FTSE इंडेक्सेज से निकाल दिया गया था।  जीवन बीमा निगम (LIC) ने कंपनी में 6.66% की हिस्सेदारी अधिग्रहण की है।  इसके अलावा, कंपनी एसेट मैनेजमेंट क्षेत्र में भी कदम रख रही है, और इसके लिए यह ब्लैकरॉक के साथ साझेदारी कर रही है।

जून तिमाही के अंत तक कंपनी के पास 20,700 करोड़ रुपये का लिक्विड एसेट बेस था.

संदर्भ
------

1. ↑  Gohel, Ankit (August 18, 2023). "Jio Financial Services to be listed on stock exchanges on August 21". *mint*.
2. ↑  "Banking & Financials: Jio Financial Services: Decoding the unknown". *indiainfoline.com*.
3. ↑  "Jio Financial Services to provide simple, affordable solutions: Mukesh Ambani". *Business Today*. August 6, 2023.
4. ↑  "Reliance Industries shifts Rs 15,500 crore to Jio Financial Services". July 24, 2023.
5. ↑  "Jio Financial Services to be removed from BSE Indices from September 1". *Moneycontrol*. August 31, 2023.
6. ↑  "LIC Picks up 6.66% Stake in Jio Financial Services". *The Wire*.
7. ↑  Narayanan, KS Badri (August 4, 2023). "Interesting times ahead for AMC business with the entry of Jio BlackRock". *BusinessLine*.
8. ↑  "Reliance Industries shifts Rs 15,500 crore to Jio Financial Services". July 24, 2023.
**हसदेव नदी** भारत के छत्तीसगढ़ राज्य में बहने वाली एक नदी है। यह महानदी की एक प्रमुख सहायक नदी है तथा कोरबा के कोयला क्षेत्र में तथा चम्पा मैदान में प्रवाहित होने वाली प्रमुख नदी है। यह नदी कोरिया ज़िले की कैमूर पहाड़ियों से निकलकर कोरबा, बिलासपुर जिलों में बहती हुई महानदी में मिल जाती है। हसदेव का अधिकांश प्रवाह क्षेत्र ऊबड़-खाबड़ है। इसकी कुल लंबाई 176 किलोमीटर और प्रवाह क्षेत्र 7,210 वर्ग किमी है। इसकी सहायक नदियां तान, झींग, उतेंग, गज, चोरनई है।

सांस्कृतिक केंद्र
-----------------

सर्वमंगला मंदिर :- यह स्थान कोरबा शहर में हसदेव नदी के तट पर है

प्रदूषण
-------

एक सर्वे के अनुसार हसदेव नदी छत्तीसगढ़ की एक प्रदूषित नदी है। कारण कोरबा, चाम्पा , मनेन्द्रगढ़ जैसे औद्योगिक शहर है।छ ग कि सबसे प्रदूषित नदी शंखिनी हैं।

इन्हें भी देखें
---------------

* महानदी

बाहरी कड़ियाँ
-------------

* हसदेव नदी के तट पर 'गोंडवाना मेरिन फॉसिल्स पार्क'[*मृत कड़ियाँ*]

सन्दर्भ
-------

1. ↑  "Inde du Nord - Madhya Pradesh et Chhattisgarh Archived 2019-07-03 at the Wayback Machine," Lonely Planet, 2016, ISBN 9782816159172
2. ↑  "Pratiyogita Darpan Archived 2019-07-02 at the Wayback Machine," July 2007
**किस्मत** 1995 में बनी हिन्दी भाषा की फिल्म है। इसका निर्देशन हर्मेश मल्होत्रा द्वारा किया गया और इसमें गोविन्दा और ममता कुलकर्णी हैं।

संक्षेप
-------

राजन (कबीर बेदी) गीता को गर्भवती कर देता है और चाहता है कि वो गर्भपात कर ले, लेकिन गीता मना कर देती है और एक बच्चे को जन्म देती है। वो उसे एक अनाथालय में छोड़ देती है। किस्मत एक अजीब चाल चलती है और बच्चे को गीता और उसके नए पति एसीपी आनन्द (सुरेश ओबेरॉय) द्वारा अपनाया जाता है। उन्हें विश्वास दिलाया जाता है कि बच्चा आनन्द का है। 

बाद में राजन विदेश चला जाता है और गीता से संपर्क खो बैठता है। जब बच्चे बड़ा हो जाता है, तो सब कुछ बिगड़ने लगता है। राजन जो अब विदेश से लौटा है, अजय (गोविन्दा) के साथ काम करना शुरू कर देता है और उसे अपराध की दुनिया में ले जाता है।

मुख्य कलाकार
------------

* गोविन्दा - अजय
* राखी गुलज़ार — गीता
* सुरेश ओबेरॉय — एसीपी आनन्द
* ए के हंगल — नानाजी
* ममता कुलकर्णी — मधु
* कबीर बेदी — राजन
* असरानी — बाँके
* कुनिका — बाँके की बीवी
* अपराजिता — आनन्द की बीवी
* युनुस परवेज़ —

संगीत
-----

सभी गीत समीर द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "कोई भी ना जाने" | अभिजीत | 5:46 |
| 2. | "कुछ कुछ होता है" | साधना सरगम, उदित नारायण | 5:08 |
| 3. | "हुआ ये हंगामा" | उदित नारायण, अलका याज्ञिक | 5:15 |
| 4. | "तेरी किस्मत में" | पूर्णिमा | 5:35 |
| 5. | "ये क्या मुझको" | अलका याज्ञिक, कुमार सानु | 5:53 |
| 6. | "हम हैं दीवाने" | उदित नारायण, साधना सरगम | 5:32 |

बाहरी कड़ियाँ
-------------

* *किस्मत*  इंटरनेट मूवी डेटाबेस पर
**सर्वप्रिया सांगवान** (जन्म 16 दिसम्बर 1989) एक पत्रकार हैं । सर्वप्रिया सांगवान हिंदी पत्रकारिता के क्षेत्र में बड़ा नाम है। वो फिलहाल बीबीसी हिंदी में ब्रॉडकास्ट जर्नलिस्ट के रुप में कार्यरत हैं। उनकी पहचान उनकी पत्रकारिता के अलावा अच्छी लेखनी के रुप में भी की जाती है। सोशल मीडिया पर उनके लेखों से एक बड़ा तबका प्रभावित रहता है। इससे पहले वो एनडीटीवी इंडिया में एंकर के रुप में कार्यरत रही हैं। सर्वप्रिया 2011 में दिल्ली आती हैं और एनडीटीवी के पत्रकारिता संस्थान में पढ़ाई शुरु करती हैं और वहीं से एनडीटीवी हिंदी में नौकरी पाती हैं। वो एनडीटीवी के मैनेजिंग एडिटर रविश कुमार की टीम में बतौर रिसर्चर भी रहीं। 2017 में वो एनडीटीवी छोड़ बीबीसी हिंदी में पत्रकारिता का अपना नया सफर शुरु करती हैं। इससे पहले की जिंदगी में उनका पत्रकारिता से कोई नाता नहीं था और वो अपने गृह जिले रोहतक में ही रहकर दंत चिकित्सक की पढ़ाई कर रही थी।

बचपन और शिक्षा
--------------

सर्वाप्रिया सांगवान का जन्म हरियाणा के रोहतक में हुआ। उन्होंने यूनिवर्सिटी कैंपस स्कूल (रोहतक) से अपनी प्रारंभिक शिक्षा प्राप्त की, और उच्च शिक्षा भी उन्होंने रोहतक की महर्षी दयानंद यूनिवर्सिटी से दंत चिकित्सा में प्राप्त की। इसके बाद वो 2011 में दिल्ली आ गई और यहां उन्होंने एनडीटीवी के संस्थान से पत्रकारिता की। 2019 आते आते उन्होंने गुडगांव की एक यूनिवर्सिटी से वकालत की डिग्री भी हासिल कर ली है।

पुरस्कार
--------

* रामनाथ गोयनका अवार्ड राष्ट्रपति रामनाथ कोविंद के हाथों (2020 में प्रदान किया गया).

* डिजीपब वर्ल्ड पुरस्कार - 2019 - बेस्ट आर्टिकल ऑफ द इयर
* रेड इंक पुरस्कार - तीन बार प्राप्त किया अलग अलग श्रेणीयों में

सन्दर्भ
-------

1. ↑  Empty citation (मदद)
2. ↑
3. ↑  "संग्रहीत प्रति". मूल से 26 फ़रवरी 2021 को पुरालेखित. अभिगमन तिथि 11 मार्च 2020.
4. ↑  "संग्रहीत प्रति". मूल से 8 दिसंबर 2019 को पुरालेखित. अभिगमन तिथि 11 मार्च 2020.

साँचा:रामनाथ गोयनका आवार्ड
**उलझन** 1975 में बनी हिन्दी भाषा की फिल्म है। इसका निर्देशन रघुनाथ झालानी द्वारा किया गया। फिल्म में अशोक कुमार, संजीव कुमार और सुलक्षणा पंडित हैं। संगीत कल्याणजी-आनंदजी का है।

संक्षेप
-------

पुलिस इंस्पेक्टर आनन्द (संजीव कुमार) और करुणा (सुलक्षणा पंडित) प्यार में हैं। वे अपने बड़ों की सहमति से मिलते हैं और शादी कर लेते हैं। शादी के कुछ समय बाद, एक हत्या होती है, और सुराग करुणा की ओर इशारा करते हैं। आनंद इस पर विश्वास नहीं करता है। लेकिन करुणा में बदलाव को देखते हुए, वह सक्रिय रूप से इन सुरागों का पीछा करना शुरू कर देता है। 

आनन्द के पिता (अशोक कुमार), जो पेशे से न्यायाधीश हैं और बाकी परिवार के लोग बहू के पक्ष में हैं। आनन्द को अपने परिवार की इच्छा के विरुद्ध यह छानबीन करनी होती है। अंत में उषा की गवाही के कारण करुणा बेगुनाह निकलती है और सब दोबारा से मिल जाते हैं।

मुख्य कलाकार
------------

* अशोक कुमार ― जज कैलाश चन्द्र
* संजीव कुमार ― आनन्द
* सुलक्षणा पंडित ― करुणा
* फरीदा जलाल ― कमला
* असरानी ― विक्रम
* पिंचू कपूर ― डीसीपी उमेश चन्द्र
* अरुणा ईरानी ― उषा
* विजू खोटे ― शर्मा
* ओम शिवपुरी ― वकील मेहरा
* उर्मिला भट्ट ― लक्ष्मी चन्द्र
* रंजीत ― बृजभूषण
* राजू श्रेष्ठ ― मुन्ना
* मुराद ― न्यायधीश

संगीत
-----

सभी गीत एम॰ जी॰ हाशमत द्वारा लिखित; सारा संगीत कल्याणजी-आनंदजी द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "अपने जीवन की उलझन को" | किशोर कुमार | 4:25 |
| 2. | "मुझको तो क़ातिल की इतनी पहचान" | मोहम्मद रफ़ी, सुदेश कुमार, आशा भोंसले | 5:14 |
| 3. | "आज प्यारे प्यारे से लगते है आप" | किशोर कुमार, सुलक्षणा पंडित | 4:16 |
| 4. | "सुबह और शाम काम ही काम" | लता मंगेशकर | 4:04 |
| 5. | "बैरी सइया की नजरियां" | उषा टिमोथी, कंचन | 4:30 |
| 6. | "अपने जीवन की उलझन को" | लता मंगेशकर | 4:30 |

बाहरी कड़ियाँ
-------------

* *उलझन*  इंटरनेट मूवी डेटाबेस पर
उलटे हनुमान।

भगवान हनुमान के एक विशेष मंदिर तक जो साँवेर नामक स्थान पर स्थित है। इस मंदिर की खासियत यह है कि इसमें हनुमानजी की उलटी मूर्ति स्थापित है। और इसी वजह से यह मंदिर उलटे हनुमान के नाम से मालवा क्षेत्र में प्रसिद्ध है।

स्थिति
------

ऐतिहासिक धार्मिक नगरी उज्जैन से मात्र 30 किमी की दूरी पर स्थित इस मंदिर को यहाँ के निवासी रामायणकालीन बताते हैं। मंदिर में हनुमानजी की उलटे चेहरे वाली सिंदूर लगी मूर्ति है।

कथा
---

यहाँ के लोग एक पौराणिक कथा का जिक्र करते हुए कहते हैं कि जब अहिरावण और महिरावण भगवान श्रीराम व लक्ष्मण का अपहरण कर पाताल लोक ले गए थे

साँवेर के उलटे हनुमान मंदिर में श्रीराम, सीता, लक्ष्मणजी, शिव-पार्वती की मूर्तियाँ हैं। मंगलवार को हनुमानजी को चौला भी चढ़ाया जाता है। ऐसी मान्यता है कि तीन मंगलवार, पाँच मंगलवार यहाँ दर्शन करने से जीवन में आई कठिन से कठिन विपदा दूर हो जाती है। 
कहते हैं भक्ति में तर्क के बजाय आस्था का महत्त्व अधिक होता है। यहाँ प्रतिष्ठित मूर्ति अत्यन्त चमत्कारी मानी जाती है। यहाँ कई संतों की समाधियाँ हैं। सन् 1200 तक का इतिहास यहाँ मिलता है।

निकटवर्ती
---------

उलटे हनुमान मंदिर परिसर में पीपल, नीम, पारिजात, तुलसी, बरगद के पेड़ हैं। यहाँ वर्षों पुराने दो पारिजात के वृक्ष हैं। पुराणों के अनुसार पारिजात वृक्ष में हनुमानजी का भी वास रहता है। मंदिर के आसपास के वृक्षों पर तोतों के कई झुंड हैं। इस बारे में एक दंतकथा भी प्रचलित है। तोता ब्राह्मण का अवतार माना जाता है। हनुमानजी ने भी तुलसीदासजी के लिए तोते का रूप धारण कर उन्हें भी श्रीराम के दर्शन कराए थे।

साँवेर के उलटे हनुमान मंदिर में श्रीराम, सीता, लक्ष्मणजी, शिव-पार्वती की मूर्तियाँ हैं। मंगलवार को हनुमानजी को चौला भी चढ़ाया जाता है। ऐसी मान्यता है कि तीन मंगलवार, पाँच मंगलवार यहाँ दर्शन करने से जीवन में आई कठिन से कठिन विपदा दूर हो जाती है। यही आस्था श्रद्धालुओं को यहाँ तक खींच कर ले आती है।

चित्र दीर्घा
------------

गम्यता
------

सड़क मार्ग: उज्जैन (30 किमी), इंदौर (30 किमी) से यहाँ आने-जाने के ‍लिए बस तथा टैक्सी उपलब्ध है।
हवाई मार्ग: निकटतम एयरपोर्ट इंदौर 30 किमी दूरी पर स्थित।
**तितिक्षा** को *हंस गीता* द्वारा "पीड़ा के प्रति धैर्यपूर्वक सहनशीलता" के रूप में परिभाषित किया गया है।  वेदान्त दर्शन में यह सुख और दुःख, गर्मी और सर्दी, पुरस्कार और दण्ड की प्रत्याशा, उपार्जन या लाभ और हानि, दम्भ और ईर्ष्या, आक्रोश और तिरस्कार, प्रसिद्धि और तुच्छता, भव्यता और श्रद्धा, गर्व और अहंकार, सद्गुण-सम्मान और उप-सम्मान, जन्म और मृत्यु, खुशी, सुरक्षा, आराम, अस्थैर्य और ऊब, स्नेह और शोक या मोह, लगाव और इच्छा आदि जैसे सभी प्रतिकारकों को उदासीनता के साथ सहन करना है। अपने वैयक्तिक व्यवहार, पिछले व्यवहार, मानसिक स्थिति और सम्मान के लिए प्रोत्साहन और/या तिरस्कार हेतु पूर्णतः जिम्मेदार होना। 
 

आदि शंकराचार्य ने तितिक्षा को निम्नोक्त शब्दों में परिभाषित किया है: 

सहनं सर्वदुःखानामऽप्रतिकारपूर्वकम् |
चिन्ताविलापरहितं सा तितिक्षा निगद्यते ||
"बिना किसी सहायता के और बिना चिन्ता या विलाप के सभी दुःखों का सहन *तितिक्षा* कहलाता है।"
*तितिक्षा* को चिन्ता या विलाप के बिना और बाहरी सहायता के बिना सहनशीलता के रूप में बोलकर, शंकर ऐसी *तितिक्षा* को ब्रह्म की जांच करने का साधन बताते हैं, क्योंकि जो मन चिन्ता और विलाप के अधीन है वह इस तरह की जांच करने हेतु अयोग्य है।  विवेकानन्द समझाते हैं कि सभी दुखों को सहन करना, बिना किसी विरोध या उसे दूर भगाने का विचार किये बिना, मन में कोई कष्टदायक भावना या कोई पश्चाताप किये बिना, *तितिक्षा* है। 

योगाभ्यास व्यक्ति को आन्तरिक रूप से समचित्त और प्रसन्नचित्त बनाता है। भावनात्मक प्रतिक्रियाओं को शान्त करने का कार्य ही बाह्य परिस्थितियों को प्रभावित करने की बेहतर क्षमता विकसित करता है, इसलिए, *तितिक्षा* किसी को उदासीन या सुस्थ नहीं बनाती है; यह मन को आन्तरिक बनाने और उसकी प्रतिक्रियाओं को नियंत्रण में लाने का पहला कदम है। तितिक्षाभ्यास का महत्त्वपूर्ण तरीका श्वास (*परिहार* ) का निरीक्षण है जिसके अभ्यास से ध्यानाभ्यास सही ढंग से हो पाता है।  प्रकृति जीवन के रचनात्मक सिद्धान्त तितिक्षा का मार्ग दिखाती है - जैसे जाड्य पदार्थ का गुण है।

सन्दर्भ
-------

1. ↑  Chapter 14, Verse 36
2. ↑  *Sri Sankara's Vivekacudamani*. Bharatiya Vidya Bhavan. पृ॰ 39.
3. ↑  *The Complete Works of Swami Vivekananda (Vol.1)*. Kartindo. 1962. पृ॰ 360.[*मृत कड़ियाँ*]
4. ↑  J.Donald Walters (1998). *Super Consciousness: A Guide to Meditation*. Motilal Banarsidass. पृ॰ 193. आई॰ऍस॰बी॰ऍन॰ 9788120814479.
5. ↑  Raushan Nath (1983). *Hinduism and Its Dynamism*. D.K.Publishers. पृ॰ 13.
***सवाल दस करोड़ का*** एक भारतीय हिंदी भाषा की टेलीविजन रियलिटी गेम शो श्रृंखला है जो 26 अक्टूबर 2000 को ज़ी टीवी पर प्रसारित हुई थी। इस सीरीज़ की मेजबानी अभिनेता अनुपम खेर और मनीषा कोइराला ने की थी। प्रश्न डेरेक ओ'ब्रायन द्वारा तैयार किए गए थे, जिन्होंने पहले कैडबरी बोर्नविटा क्विज़ प्रतियोगिता की मेजबानी की थी। l

प्रारूप
-------

सभी एपिसोड हीरानंदानी गार्डन पवई के चित्रार्थ स्टूडियो में शूट किए गए। पहले बजर राउंड में, भाग लेने वाले सभी लोगों में से केवल 21 प्रतियोगियों का चयन किया जाता है। फिर इन सभी चुने हुए प्रतियोगियों से दूसरे राउंड के लिए केवल 3 प्रतियोगियों का चयन करने के लिए 3 प्रश्न पूछे जाते हैं, और जो पहले प्रश्नों का सही उत्तर देता है वह अगले राउंड में चला जाता है।

दूसरे दौर में, तीन प्रतियोगियों से फिर से 3 प्रश्न पूछे जाते हैं और जो कोई भी प्रश्न का उत्तर देता है वह एक दूसरे के साथ प्रतिस्पर्धा करता है और जो भी "तीन में से दो" प्रश्न सही पाता है वह अगले दौर में चला जाएगा; अन्य को हटा दिया जाएगा. यह अगले 9 राउंड तक जारी रहता है।

बजर राउंड विजेता को 1 रुपये देता है। प्रत्येक अगले दौर के लिए, उस आंकड़े में एक शून्य जोड़ा जाता है। 100 करोड़ रुपये का जादुई आंकड़ा जीतने के लिए उन्हें नौ दौर की पूछताछ से गुजरना होगा। यदि आठवें राउंड में प्रतियोगी गलत उत्तर देता है तो उसे केवल रुपये मिलेंगे। पुरस्कार राशि के रूप में 1 मिलियन।

दर्शक रुपये से कहीं भी जीत सकते हैं। 2,000 से रु. 15,000. उन्हें अपने साथ टीवी वर्ल्ड, ज़ी टीवी प्रोग्रामिंग गाइड की एक प्रति रखनी होगी। टीवी वर्ल्ड की प्रत्येक प्रति के कवर पर छह अंकों की संख्या छपी होगी। प्रत्येक शो के दौरान कंप्यूटर द्वारा एक नंबर तैयार किया जाएगा और घोषणा की जाएगी। यदि किसी दर्शक के पास सभी छह अंकों से मेल खाने वाली टीवी वर्ल्ड कॉपी हो तो वह 200,000 रुपये जीत सकता है; यदि उसके पांच अंक मेल खाते हैं तो पुरस्कार 15,000 रुपये है; यदि चार, तो यह 4,000 रुपये है।

विवाद
-----

कॉन्ट्रैक्ट तोड़ने और बिना किसी पूर्व सूचना के शो छोड़ने के कारण चैनल अनुपम खेर को कोर्ट में ले गया। अनुपम खेर ने कहा कि उन्हें "शो के लिए पांच या छह फिल्में छोड़नी पड़ीं और उन्होंने एसडीसीके के आसपास फिल्म शूटिंग शेड्यूल की योजना बनाई थी।" उनकी जगह आशुतोष राणा ने ली।

मेज़बान/एंकर
------------

* अनुपम खेर
* मनीषा कोइराला
* आशुतोष राणा (अनुपम खेर की जगह)

संदर्भ
------

1. ↑  "Zee TV reveals Sawaal Dus Crore Ka game show format". *Indiantelevision.com*. 9 October 2000.
2. ↑  "High Court rejects Kher's petition against Zee". *Indiantelevision.com*. 21 December 2000.
3. ↑  "Zee hems and haws over Kher eviction". *Indiantelevision.com*. December 4, 2000.
4. ↑  "Zee TV jettisons Kher, takes on new male anchor for game show". *Indiantelevision.com*. 2000.
डेकार्ट का दावा था कि प्राणियों को समझने के लिये उन्हें अवव्याख्यावादी विधि से मशीनों की तरह उनके अलग-अलग अंगों को समझ लेना पर्याप्त है
दर्शनशास्त्र में **अवव्याख्यावाद** (reductionism) ऐसी विचारधारा होती है जो यह दावा करे कि किसी भी जटिल परिघटना को समझने के लिये केवल उस से सम्बधित सबसे सरल भौतिक भागों के गुणों व व्यवहारों की समझने की ही आवश्यकता है। मसलन अवव्याख्यावादी मनोवैज्ञानिक यह कहते हैं कि समाजशास्त्र का अध्ययन काफ़ी हद तक व्यर्थ है और केवल मानवों के मस्तिष्क व मनोवैज्ञानिक गुणों के अध्ययन ही सभी समाजिक विषयों को समझने के लिए पर्याप्त है क्योंकि समाज मनुष्यों से बना हुआ होता है। अवव्याख्यावाद के विरोधी यह कहते हैं कि समाज को केवल व्यक्तियों के मनोविज्ञान से नहीं समझा जा सकता और उसके साथ-साथ सामाजिक तंत्रों का भी अध्ययन करना आवश्यक है।

इन्हें भी देखें
---------------

* जटिल तंत्र
* उदगमन
* अधिसिद्धांत

सन्दर्भ
-------

1. ↑  Jones, Richard H. (2013), *Analysis & the Fullness of Reality: An Introduction to Reductionism & Emergence*. Jackson Square Books.
2. ↑  Laughlin, Robert (2005), *A Different Universe: Reinventing Physics from the Bottom Down.* Basic Books.
3. ↑  Rosenberg, Alexander (2006), *Darwinian Reductionism or How to Stop Worrying and Love Molecular Biology*. University of Chicago Press.
4. ↑  Eric Scerri Archived 2017-06-12 at the Wayback Machine The reduction of chemistry to physics has become a central aspect of the philosophy of chemistry. See several articles by this author.
ग्रेशियोसा द्वीप, अज़ोरेस पर टेट्रापॉड
 लातविया में टेट्रापॉड
 क्रेते, ग्रीस पर एक मरीना की रक्षा करने वाले टेट्रापोड।
एक **टेट्रापोड** तटवर्ती अपवाह और मौसम से समुद्र तटों पर उत्पन्न होने वाली लहरों को कमजोर करने वाले बजरी और पत्थरों से बने ठोस के रूप को कहते हैं। ये सामान्यतः समुद्र पर दीवारें और पानी रोकने के लिए काम में लिये जाते हैं। टेट्रापॉड को कंक्रीट से बनाया जाता है और लहरों को रोकने के लिए इनकी संरचना चतुष्फलकी होती है। इससे ये पानी के बहाव को रोकने के स्थान पर उसके विस्थापन को अन्तर्गथन से कम करता है।

आविष्कार
--------

टेट्रापॉड को मूल रूप से 1950 में फ़्रांस के पियरे डेनियल और पॉल एंग्लेस डौरियाक ने तैयार किया। उन्हें इसकी बनावट के लिए पेटेंट मिला। यह नाम ग्रीक भाषा से लिया गया था, जिसमें *टेट्रा* - अर्थ चार और - *पोड* अर्थ पैर है। टेट्रापॉड को सबसे पहले कैसाब्लांका, मोरक्को में रोचेस नोइरेस के थर्मल पावर स्टेशन में किया गया था।

ग्रहण करना
----------

टेट्रापोड दुनिया भर में लोकप्रिय हुये और सबसे अधिक ये जापान में लोकप्रिय हुये। ऐसा अनुमान है कि जापान के 35,000 किलोमीटर (115,000,000 फीट) का लगभग 50 प्रतिशत समुद्र तट टेट्रापोड और उसी रूप के कंक्रीट से बने अन्य रूपों द्वारा बदल दिया गया है।

इसी तरह की बनावट
----------------

टेट्रापोड ने ऐसी ही विभिन्न सरंचनाओं को पानी रोकने के लिए प्रेरित किया। इसमें संशोधित घन (संयुक्त राज्य अमेरिका, 1959), स्टैबिट (यूनाइटेड किंगडम, 1961), एकमोन (नीदरलैंड्स, 1962), डोलोस (दक्षिण अफ्रीका, 1963), स्टैबिलोपॉड (रोमानिया, 1969), सीबी (ऑस्ट्रेलिया, 1978), एक्रोपोड (फ्रांस, 1981), हॉलो क्यूब (जर्मनी, 1991), ए-जैक (संयुक्त राज्य अमेरिका, 1998), और एक्सब्लॉक (नीदरलैंड, 2001) और अन्य शामिल हैं। जापान में, *टेट्रापोड* शब्द का प्रयोग अक्सर अन्य प्रकार और आकृतियों सहित तरंग-विघटनकारी ब्लॉकों के लिए एक सामान्य नाम के रूप में किया जाता है।

इन्हें भी देखें
---------------

* तरंगरोध
* महासागरीय तरंगे

सन्दर्भ
-------

1. ↑  "What are Tetrapods? (Tetrapods Resist Wave Impact and Prevent Beach Erosion)". *Brighthub Engineering*. अभिगमन तिथि 2017-08-02.
2. ↑  Park, Sang Kil; एवं अन्य (2014). "Effects of vertical wall and tetrapod weights on wave overtopping in rubble mound breakwaters under irregular wave conditions" (PDF). अभिगमन तिथि 2 August 2014.
3. ↑  Pierre Danel and Paul Anglès d'Auriac (1963) Improvements in or relating to artificial blocks for building structures exposed to the action of moving water
4. ↑  Danel, Pierre (1953). "TETRAPODS". *Coastal Engineering Proceedings* (अंग्रेज़ी में). **1** (4): 28. आइ॰एस॰एस॰एन॰ 2156-1028. डीओआइ:10.9753/icce.v4.28.
5. ↑  Danel, Pierre (1967). "The Tetrapod". अभिगमन तिथि 2 August 2017.
6. 1 2  Hesse, Stephen (2007-07-22). "TETRAPODS". *The Japan Times Online* (अंग्रेज़ी में). आइ॰एस॰एस॰एन॰ 0447-5763. मूल से 3 अगस्त 2017 को पुरालेखित. अभिगमन तिथि 2017-08-02.
7. ↑  Spătaru, A (1990). "Breakwaters for the Protection of Romanian Beaches". *Coastal Engineering*. Elsevier Science Publishers. **14** (2): 129–146. डीओआइ:10.1016/0378-3839(90)90014-N.